Sauli Niinistö

Saulis Nynistio (, g. 1948 m. rugpjūčio 24 d. Salo mieste) – suomių teisininkas, politikas. Nuo 2012 m. kovo 1 d. – 12-asis Suomijos prezidentas.

Biografija 
Politiko karjerą pradėjo būdamas 29 metų amžiaus, kai 1977 m. tapo Salo miesto tarybos nariu. 1987–2003 m. ir 2007–2011 m. – Eduskuntos (Suomijos parlamento) deputatas nuo partijos Nacionalinė koalicija.

Paavo Lipponeno vyriausybėse buvo teisingumo (1995–1996 m.) ir finansų ministras (1996–2003 m.). Jam būnant finansų ministru Suomija įvedė eurą.

Vėliau S.Niinistö dirbo Europos investicijų banko direktoriaus pavaduotoju.

Nuo 1994 m. iki 2001 m. S.Niinistö vadovavo Nacionalinės koalicijos partijai.

2006 m. kandidatavo į Suomijos prezidentus. Pirmajame rinkimų ture surinko 24,1 % balsų, antrajame ture – 48,2 % (veikianti prezidentė Tarja Halonen surinko 51,8 %).

2007–2011 m. buvo Suomijos parlamento pirmininkas.

2011 m. parlamento rinkimuose nedalyvavo, pareiškęs, kad rengsis prezidento rinkimams. Šių rinkimų pirmajame ture surinko 37 % balsų, antrajame – 1 800 400 (62,2 %) balsų. S.Niinistö yra pirmasis po Juho Kusti Paasikivi (postą palikusio 1956 m.) Suomijos prezidentas, iškeltas Nacionalinės koalicijos partijos.

Papildoma informacija 
 Pirmoji S.Niinistö žmona 1995 m. žuvo autokatastrofoje.
 2004 m. su sūnumi Matijasu poilsiavo Tailande. Kilusio cunamio metu abu išsigelbėjo įlipę į telegrafo stulpą.
 Iki tapimo prezidentu vadovavo Suomijos futbolo sąjungai.
 Tapęs prezidentu pasiūlė dėl krizės sumažinti jo atlyginimą 20%, nuo 160 tūkst. eurų per metus iki 2006 m. lygio – 126 tūkst. eurų.

Nuorodos 
 Suomijos prezidento tinklalapis

Šaltiniai 

|-

|-

|-

|-

Suomijos prezidentai
Suomijos parlamento pirmininkai
Suomijos parlamento nariai
Suomijos finansų ministrai
Suomijos teisingumo ministrai
Suomijos teisininkai